La Fundació Mascort presenta una exposició dedicada a la vida i obra de Joan Pericot Garcia (Girona, 1907–1987) en les seves múltiples facetes. La mostra pretén ser una aproximació a la vessant humana, professional i artística de Pericot, demostrant la seva vinculació i implicació amb la Costa Brava, molt especialment amb Torroella de Montgrí i Calella de Palafrugell, on va passar part de la seva vida. L'exposició explora la seva tasca com a decorador i dissenyador d'interiors, la seva trajectòria artística i la seva faceta d'activista cultural.

Joan Pericot, amb els seus projectes d'espais arquitectònics, marcats per la integració i el diàleg amb el paisatge, va configurar una fisonomia particular que va caracteritzar la Costa Brava durant dècades. Com a artista, va mostrar un paisatge estimat que ara es troba en vies de canvi, i, com a activista cultural, ens va apropar a un millor coneixement del nostre passat immediat.

Informació pràctica:

Del 22 de juny al 12 d’octubre de 2025

Dilluns, dissabte, diumenge i festius: de 10 a 14h

De dilluns a dissabte: de 17 a 21h

Dimarts tancat

Fundació Mascort - Casa Galibern

Carrer de l'Església, 9

17257 Torroella de Montgrí, Girona

972 758 057

[www.fundaciomascort.com](http://www.fundaciomascort.com)

info@fundaciomascort.com